Nach föif Johr luegt s'Räbeli-Team uf e intensivi und erfolgriichi Ziit zrugg. Gliichziitg wird natürlich immer o vorwärts gluegt. Das was zruggliigt sell eus (und tuets natürlich o) immer e Wägwiiser si, wie's muess witter goh.  S'Räbeli-Team schücht sich zum  Jubiläum o nid drvor, sich sälber i-me-ne Rahmeschtüggli ufs Chorn z'näh. Nach föif Johr hei das eusi Süschee-Liferante o verdient. Die einti und angeri Figur wird das Johr o s'letscht (??) Mool uf dr Räbeli-Bühni a'zträffe si. Mit Wehmuet entlöh mer se i Pension. Öb si drmit chönne läbe, wüsse mir nid. Mir wärde aber sicher Entzugserschiinige ha.  Wo dir, liebs Publikum, no flissig am sünnele und relaxe gsi sit, hett s'Räbeli-Team bereits wiider die graue Zelle lo rotiere und sich Gedangge gmacht, was  sell "s'Räbeli Number Five" bringe und wie wei mir s'Thema aagattige. Gottlob hei mir i eusem Föifer-Gremium e paar geniali Vordängger, wo mit guete Idee numme eso gsägnet si. Jo, und so noch und noch isch denn das Programm entschtange wo dir hütt z'Obe do dörfet gniesse. Mir vom Räbeli wünsche euch e paar heiteri Stunge, e Huffe Schpass und